[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 18.9.2008

KOM(2008) 548 endelig

2006/0304 (COD)

KOMMISSIONENS UDTALELSE i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslag til

EUROPA-PARLAMENTETS OG RÅDETS DIREKTIV om ændring af direktiv 2003/87/EF med henblik på inddragelse af luftfarten i ordningen for handel med drivhusgasemissionskvoter i Fællesskabet

OM ÆNDRING AF KOMMISSIONENS FORSLAG i henhold til EF-traktatens artikel 250, stk. 2

2006/0304 (COD)

KOMMISSIONENS UDTALELSE i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslag til

EUROPA-PARLAMENTETS OG RÅDETS DIREKTIV om ændring af direktiv 2003/87/EF med henblik på inddragelse af luftfarten i ordningen for handel med drivhusgasemissionskvoter i Fællesskabet

(EØS-relevant tekst)

1. BAGGRUND

Procedure

Den 20. december 2006 fremsatte Kommissionen et forslag til Europa-Parlamentets og Rådets direktiv med henblik på at inddrage luftfartssektoren i EU’s emissionshandelsordning til vedtagelse efter proceduren med fælles beslutningstagning i henhold til EF-traktatens artikel 251.

Det Europæiske Økonomiske og Sociale Udvalg afgav sin udtalelse den 31. maj 2007.

Regionsudvalget afgav udtalelse den 10. oktober 2007.

Europa-Parlamentet vedtog sin holdning ved førstebehandlingen den 13. november 2007.

Rådets fastlagde sin fælles holdning den 18. april 2008.

Europa-Parlamentet fastlagde sin holdning ved andenbehandlingen den 8. juli 2008.

2. Formålet med Kommissionens forslag

Sigtet med Kommissionens forslag er at løse problemet med den voksende klimapåvirkning fra luftfarten ved at inddrage luftfarten i Fællesskabets emissionshandelsordning. Det er en del af en overordnet strategi med henblik på at nedbringe luftfartens klimapåvirkninger som fastsat i dokument KOM(2005) 459 endelig af 27. september 2005.

3. Kommissionens bemærkninger

3.1 Generelt

På plenarmødet den 8. juli 2008 vedtog Europa-Parlamentet en kompromispakke bestående af 30 ændringer, som var blevet aftalt med Rådet med henblik på at nå til enighed under andenbehandlingen.

De væsentligste ændringer vedrører:

- den samlede mængde kvoter, der tildeles luftfartssektoren

- den procentdel af kvoter, der skal bortauktioneres

- anvendelsen af provenuet fra bortauktioneringen af kvoter

- driften af den særlige reserve for luftfartsoperatører i hurtig vækst

- tidspunktet for og indholdet af revisionen af direktivets bestemmelser og

- udelukkelser fra ordningen, herunder de minimis-undtagelsen.

Kommissionen accepterer alle disse ændringer, da de er i tråd med det overordnede mål med forslaget og dets generelle aspekter. Kommissionen noterer sig aftalen mellem Rådet og Europa-Parlamentet angående muligheden for at forhøje bortauktioneringsniveauerne fra 2013 i forbindelse med revisionen af ETS; Kommissionens standpunkt er fastlagt i KOM(2008) 16. Det er fortsat Kommissionens holdning, at bortauktioneringsniveauet i luftfartssektoren bør være 20 % i 2013.

3.2 Ændret forslag

I henhold til i EF-traktatens artikel 250, stk. 2, ændrer Kommissionen sit forslag som beskrevet ovenfor.